
PËR NJË NDRYSHIM DHE SHTESË NË VENDIMIN NR.646, DATË 30.9.2004 TË KËSHILLIT TË MINISTRAVE “PËR MIRATIMIN E STRUKTURËS DHE TË ORGANIKËS SË POLICISË SË MBROJTJES NGA ZJARRI DHE SHPËTIMIT”, TË NDRYSHUAR
 
Në mbështetje të nenit 100 të Kushtetutës dhe të pikës 4 të nenit 2 të ligjit nr.8766, datë 5.4.2001 “Për mbrojtjen nga zjarri dhe për shpëtimin”, me propozimin e Ministrit të Brendshëm, Këshilli i Ministrave
 
VENDOSI:
 
Në vendimin nr.646,  datë 30.9.2004 të Këshillit të Ministrave, të ndryshuar, të bëhen ky ndryshim dhe kjo shtesë: 
1.  Pika 3 ndryshohet, si më poshtë vijon: 
“3.  Numri limit i punonjësve të Policisë së Mbrojtjes nga Zjarri dhe Shpëtimit, në qarqe, të jetë, gjithsej, 739 veta.”. 
2.  Në lidhjen nr.3, të përmendur në pikën 2, në sektorin e PMNZSH-së, së qarkut Kukës, të shtohet stacioni i policisë së mbrojtjes nga zjarri dhe shpëtimit, në tunelin Thirrë-Kalimash, me këtë përbërje:
 “Stacioni i policisë i mbrojtjes nga zjarri dhe shpëtimit, në tunelin Thirrë-Kalimash
 -  Shefi i PMNZSH-së, për objektin, oficer,		1 (një);
-  Komandant stacioni, oficer,				1 (një);
-  Komandant turni,  polic,				4 (katër);
-  Shofer zjarrfikës, polic,				17 (shtatëmbëdhjetë);
-  Zjarrfikës/shpëtues, polic,				27 (njëzet e shtatë).”. 
3.  Ngarkohen Ministria e Brendshme dhe Ministria e Financave për zbatimin e  këtij vendimi.
Ky vendim hyn në fuqi pas botimit në Fletoren Zyrtare.

